A szezon folyamán rendszeresen kezdőjátékos volt, csapata megnyerte a spanyol bajnokságot és megvédte Bajnokok Ligája-elsőségét is. A Juventus elleni döntőben a második gól előtt ő adta a passzt Cristiano Ronaldónak. Újra beválasztották a Bajnokok Ligája szezon legjobb csapatába,&lt;ref name="CL 2016/17 Team"&gt;&lt;/ref&gt; ezzel ő lett az első horvát játékos aki ezt elmondhatta magáról. Ezenkívül az év középpályása lett az UEFA szavazásán, újra bekerült a FIFA World XI-be, jelölték Az év férfi labdarúgója díjra és ötödik lett az év végi Aranylabda-szavazáson.